António Maria Mourinho

António Maria Mourinho (Sendin, 14 de febreiro de 1917 — Lisboua, 13 de júlio de 1996) fui un etnógrafo, etnólogo i arqueólogo pertués.Manuel Bairrão Oleiro, Sérgio Gorjão, i Maria de Lurdes Mourinho (2007). António Maria Mourinho (1917-1996): Testemunhos de uma Vida — Homenagem nos 25 anos do Museu da Terra de Miranda (an pertués). Lisboua: Instituto dos Museus e da Conservação, Museu da Terra de Miranda. 

 Biografie 
António Mourinho studou ne l Seminairo Meior an Bergáncia an 1941, i tornou-se reitor de la fraguesie mirandesa de Dues Eigreijas an 1942. An 1945, fui repunsable pul stablecimiento de l Grupo de Pauliteiros de Miranda de Dues Eigreijas i Cércio, adonde dregiu l o grupo anté 1991. Antre 1960 i 1970, studou an Spanha cula upa de l Instituto de Alta Cultura, de la Direção-Geral do Património Cultural i de l Conselho Nacional de Investigações Científicas an Madrid. Antre 1970 e 1975, studou na Faculdade de Letras de la Ounibersidade de l Porto, i graduou-se an ciéncias stóricas i giográficas, i tamien frequentou la Ounibersidade de Valhadolide antre 1984 i 1985, adonde graduou-se an museologie. Cuntrebuiu na fundaçon de l Museu de la Tierra de Miranda, adonde fui diretor antre 1982 i 1991. An 1995, ajudou a eilaborar la Cumbençon Ourtográfica de la Lhéngua Mirandesa.

Fui nomeado Oufecial de la Orde Melitar de Cristo an 1943, recebiu la Medalha de Mérito Turístico (grau prata) an 1979, l Prémio Ouropeu de Arte Popular an 1982, i tamien oubtubo l títalo de Cidadano Hounorairo i recebiu la Medalha de Hounra de Miranda de l Douro (grau ouro) an 1991.

 Obras 
Coreografia Popular Transmontana (1953)
Malha do Cereal na Cardenha e Coro dos Malhadores (1955)
Teatro Rural em Trás-os-Montes (1956)
Diversidades Subdialetais do Mirandês (1960)
Nuossa Alma i Nuossa Tierra (1961)
Scoba Frolida an Agosto: Lienda de Nuossa Senhora de l Monte de Dues Eigreijas (1983)
Grupo Folclórico Mirandês de Duas Igrejas (1983)
Cancioneiro Tradicional e Danças Populares Mirandesas (1984)
Epigrafia Latina aparecida entre Sabor e Douro desde o Falecimento do Abade de Baçal: 1947 (1988)
Terra de Miranda: Coisas e Factos da Nossa Vida e da Nossa Alma Popular (1991)
Guerra dos Sete Anos ou Guerra do Mirandum (1994)
Curriculum Vitae: Notas Culturais (1995)

 Lhigaçones sternas 
Arquivo Pessoal de António Maria Mourinho (an pertués)

Catadorie:Arqueologie
Catadorie:Etnógrafos de Pertual
Catadorie:Etnologie
Catadorie:Lhéngua mirandesa
Catadorie:Miranda de l Douro